b'\n_START_ARTICLE_\nOn the Road (film fra 2012)\n_START_SECTION_\nHandling\n_START_PARAGRAPH_\nForfatteren Sal Paradise (Sam Riley) har netop mistet sin far og er i dyb sorg, men f\xc3\xa5r nyt mod p\xc3\xa5 livet, da han m\xc3\xb8der den frisindede og bekymringsl\xc3\xb8se playboy Dean Moriarty (Garrett Hedlund) og hans k\xc3\xa6reste Marylou (Kristen Stewart). Sal bliver fascineret af hans underfulde charme og udvikler et t\xc3\xa6t venskab med ham, selv om Dean ofte opf\xc3\xb8rer sig p\xc3\xa5 kanten af arrogance og st\xc3\xb8der folk fra sig lige s\xc3\xa5 let som han kommer ind p\xc3\xa5 dem. Sal bliver hurtigt involveret i en verden fuld af alkohol, sex og stoffer, mens de to drager ad landevejene i h\xc3\xb8j hastighed og m\xc3\xb8der en r\xc3\xa6kke mennesker, der p\xc3\xa5 godt og ondt p\xc3\xa5virker deres liv.'